Diari Oficial de la Generalitat Valenciana


Sumari del DOGV 3452, del 11-03-1999 (1999/1962)

RESOLUCIÓ de 26 de febrer de 1999, del secretari general de la Conselleria de Sanitat, per la qual s’amplia el termini per a la resolució dels recursos ordinaris interposats contra la Resolució de la Secretaria General, de data 25 de novembre de 1998, per la qual es concedeix l’autorització administrativa d’obertura i funcionament a Casa de Reposo San Onofre, SL, per al centre de l’esmentada entitat, a Godella (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/1962


Organisme emissor
:   Conselleria de Sanitat

Tipus de document
:   Resolució

RESOLUCIÓ de 26 de febrer de 1999, del secretari general de la Conselleria de Sanitat, per la qual s'amplia el termini per a la resolució dels recursos ordinaris interposats contra la Resolució de la Secretaria General, de data 25 de novembre de 1998, per la qual es concedeix l'autorització administrativa d'obertura i funcionament a Casa de Reposo San Onofre, SL, per al centre de l'esmentada entitat, a Godella (València). [1999/M1962]
  
En aquesta Secretaria General de la Conselleria de Sanitat de la Generalitat Valenciana s'instrueix un expedient promogut per Casa de Reposo San Onofre, SL, per a l'autorització administrativa per al trasllat del centre de l'esmentada entitat, de Quart de Poblet a Godella (València).
  
Actualment la tramitació d'aquest expedient es troba en fase d'autorització d'obertura i funcionament, concedida mitjançant una resolució del secretari general, de data 25 de novembre de 1998. Contra la resolució s'han interposat, fins a la data, 113 recursos ordinaris.
  
Vist el nombre de recursos interposats i davant la impossibilitat material d'adoptar una resolució expressa dins del termini establit legalment, es concedeix una ampliació d'aquest termini en virtut del que preceptua l'article 42.2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el Decret 33/1997, de 26 de febrer, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat. Així mateix, cal considerar l'íntima connexió entre tots els recursos esmentats, que aconsella acumular-los per a tramitar-los d'una manera més racional. Per tot això, resolc:
  
L'ampliació del termini de tres a sis mesos, per a adoptar la resolució dels recursos interposats i acumular-los en un sol expedient.
  
Aquesta resolució exhaureix la via administrativa i no es pot interposar cap recurs en contra, segons el que disposa l'article 42.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.